TYD: “Suikerriet boerdery is eintlik maklik. Jy moet net die hele tyd daar wees.”sê Michiel. Jy moet voortdurend jou oog op alle aspekte hou, veral op die besproeiing.
Ek is oortuig dat die Scheepers se tuin, Eden was. Die orgidieë was skouspelagtig. Net ‘n paar maande voor my kuier, hoor ek, was hierdie stuk aarde ‘n droë woestyn as gevolg van die droogte. “Jô, jô, jô, ek wil nooit weer in my lewe daardeur gaan nie. Dit was ongelooflik,” Michiel skud sy kop, duidelik nog geskok oor die skrikwekkende ondervinding. Elke druppel water was baie kosbaar en is baie oordeelkundig gebruik. Michiel se wyse besluit om nie al die landerye aan die begin van die seisoen te plant nie, het gesorg dat hy nie die hele oes verloor het nie. Hy toe net genoeg water beskikbaar gehad om die bestaande suikerriet aan die gang te hou tot oestyd. Die ergste vir hom was die totale hulpelose gevoel wat hy gehad het. Al wat hy kon doen was om aan te hou bid. God het definitief die boere se gebede verhoor, want die Pongola wat ek beleef, is geseënd.
Ek vra altyd die boere om hulle gunsteling plek op die plaas vir my te wys. Hier is Michiel s’n – ‘n plek met majestieuse vyebome op die wal van die Pongolarivier.
Kunsmis: Hierdie gedeelte van die boerdery kry baie van Michiel se aandag. Hy maak al sy bemesting besluite op grond van die resultate van sy akkurate grondmonsters. Hy het altyd die monsters na Amerika gestuur en dan daarna na Nelspruit om die resultate te kon bevestig. Deesdae stuur hy dit net na die nuut opgegradeerde SASRI laboratorium. Hy is nou heeltemal tevrede met die plaaslike analises. Hy doen dus nie bemesting op grond van wat hy dink die plant gaan benodig nie, maar vra die kundiges vir raad voordat ‘n nuwe land geplant en bemes word. Hy bestel dan die regte mengsel van die verskaffer instede daarvan om dit homself te meng
‘n Ander baie wyse besluit geneem gedurende die droogte geneem het, was om ekstra Abacus gedurende hierdie tydperk toe te dien.
Onkruiddoders: Buiten vir die aanvanklike langtermyn beheer maatreël vir kweek (Cynodon) wat Michiel NOOIT oorslaan nie (hy sê dis net selfmoord vir die plaas), verkies hy om elke land se onkruidproleem te individueel te hanteer. Hy assesseer die uitdagings vir land en spuit dit dan met die regte produk vir die spesifieke onkruid. Dit vat baie moeite en tyd, maar dis definitief die moeite werd in die einde. Soms word ook onkruiddoderproewe in sy suikerriet gedoen om nuwe middels te evalueer.